stanford-oval/wikipedia huggingface dataset:
1992 בטלוויזיה
סדרות ותוכניות טלוויזיה חדשות ב-1992

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1992. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1992.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 4 במרץ | אינדיאנה ג'ונס הצעיר | פעולה, הרפתקאות | ABC |
| 31 במרץ | Dateline NBC | פשע אמיתי | NBC |
| 6 באפריל | החברים של ברני | תוכנית חינוכית לילדים בגילאי הגן ובית הספר היסודי | PBS |
| 21 במאי | The Real World (אנ') | תוכנית מציאות | MTV |
| 25 במאי | הטונייט שואו בהנחיית ג'יי לנו | תוכנית אירוח | NBC |
| 8 ביולי | מלרוז פלייס | אופרת סבון | פוקס |
| 15 באוגוסט | המופע של לארי סנדרס | קומדיית מצבים, סאטירה | HBO |
| 15 באוגוסט | מי מפחד מהחושך? | סדרה לילדים, אימה, פנטזיה, דרמה, אנתולוגיה | ניקולודיאון |
| 5 בספטמבר | באטמן: איש העטלף | אנימציה, פעולה, הרפתקאות, פשע, גיבורי-על | Fox Kids |
| 5 בספטמבר | השכונה של גופי | אנימציה, סלפסטיק | סינדיקציה |
| 11 בספטמבר | בת הים הקטנה | אנימציה, פנטזיה | CBS Kid TV |
| 12 בספטמבר | משפחת אדמס | אנימציה, פנטזיה, קומדיה שחורה | ABC |
| 19 בספטמבר | מחוץ לחוק | פעולה, הרפתקאות, דרמת פשע | סינדיקציה |
| 23 בספטמבר | משתגעים מאהבה | קומדיית מצבים | NBC |
| 31 באוקטובר | אקס-מן: סדרת האנימציה | אנימציה, גיבורי-על, פעולה | Fox Kids |
סדרות חדשות ששודרו ב-1992 ברשתות הטלוויזיה האמריקניות בשעות הפריים טיים
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 1992. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו קטגוריה:סדרות טלוויזיה ישראליות שעלו לשידור בשנת 1992.
| תאריך עלייה לשידור | שם הסדרה / תוכנית | סוגה | רשת השידור המקורית |
| --- | --- | --- | --- |
| 4 בפברואר | פלאי קלעים | תוכנית לילדים | הערוץ הראשון |
| 2 במרץ | אגדות המלך שלמה | אנימציית סטופ-מושן | הערוץ הראשון |
| 2 בספטמבר | עניין של זמן | דרמת נעורים | הטלוויזיה החינוכית הישראלית |
| 1992 | נייס גיא | סאטירה | ערוץ 2 הניסיוני |
| תאריך עלייה לשידור | שם הסדרה | סוגה | ארץ מקור | רשת השידור המקורית |
| --- | --- | --- | --- | --- |
| 8 בינואר | עופל בופל | הנפשה לילדים | הממלכה המאוחדת | BBC One |
| 12 בינואר | בחלוף השנים | קומדיית מצבים | הממלכה המאוחדת | BBC One |
| 9 בפברואר | המפקח מגרה | דרמת פשע | הממלכה המאוחדת | ITV |
| 10 באפריל | Heartbeat | דרמה משטרתית, דרמה תקופתית | הממלכה המאוחדת | ITV |
| 30 בספטמבר | טמבלינה | אנימה, הרפתקאות, פנטזיה | יפן | TV Tokyo |
| 3 באוקטובר | איש הנצח | פעולה, הרפתקאות, פנטזיה | הפקה קנדית-צרפתית | סינדיקציה |
| 12 בנובמבר | פשוט נהדרת | קומדיית מצבים | הממלכה המאוחדת | BBC One |
סדרות ותוכניות בולטות שבוטלו או הסתיימו ב-1992

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
19 בינואר – לוגאן לרמן, שחקן קולנוע יהודי-אמריקאי
23 בינואר – ג'ק ריינור, שחקן קולנוע אירי
9 בפברואר – אוון ג'וגיה, שחקן אמריקאי-קנדי
11 בפברואר – טיילור לאוטנר, שחקן אמריקאי
14 בפברואר – פרדי היימור, שחקן אנגלי
10 במרץ – אמילי אוסמנט, שחקנית וזמרת אמריקאית
13 במרץ – קאיה סקודלריו, שחקנית אנגליה
4 באפריל – אלקסה ניקולס, שחקנית אמריקאית
26 ביוני – ג'נט מקארדי, שחקנית אמריקאית
22 ביולי – סלינה גומז, שחקנית, זמרת ודוגמנית אמריקאית
4 באוגוסט – דילן וקול ספראוס, שחקנים אמריקאיים
8 באוגוסט – קייסי קוט, שחקן אמריקאי
12 באוגוסט – קארה דלווין, דוגמנית ושחקנית בריטית
20 באוגוסט – דמי לובאטו, זמרת, כותבת, נדבנית ושחקנית אמריקאית
24 באוגוסט – אליאנה תדהר, שחקנית ישראלית
16 בספטמבר – ניק ג'ונאס, זמר, מוזיקאי, פזמונאי, דוגמן ושחקן אמריקאי מלהקת האחים ג'ונאס
12 באוקטובר – ג'וש האצ'רסון, שחקן אמריקני
18 בנובמבר – נייתן קרס, שחקן ומדבב אמריקאי
23 בנובמבר – מיילי סיירוס, שחקנית, זמרת, פזמונאית ונדבנית
24 בנובמבר – ליהי קורנובסקי, שחקנית ישראלית
18 בדצמבר – ברידג'יט מנדלר, שחקנית וזמרת אמריקאית
נפטרו

פרק זה לוקה בחסר. אנא תרמו לוויקיפדיה ו.
19 באפריל – בני היל, שחקן טלוויזיה וקומיקאי בריטי (נולד ב-1924)
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
בובת שעווה בדמותו של בני היל
ארטיום לוין

| --- | --- |

 לידה:  8 בדצמבר 1986 (בן 38) פרוקופייבסק, רוסיה 
 שם לידה:  Артём Валерьевич Левин 
 מדינה:  רוסיה 
 פרסים והוקרה:  מדליה על הישגים למען המולדת דרגה שנייה 
 www.artem-lion-levin.ru
 
ארטיום לוין (ברוסית: Артём Вале́рьевич Ле́вин; נולד ב-8 בדצמבר 1986) הוא קיקבוקסר ולוחם אגרוף תאילנדי רוסי, אשר התחרה במחלקת המשקל החצי כבד (Light Heavyweight) ובינוני (Middleweight). הוא זכה מספר פעמים באליפות האולם.
בעבר לוין דורג במקום הראשון במשקלו על ידי Combat Press.
קריירה מקצועית של לוין כוללת 55 ניצחונות, 6 הפסדים ו-2 תוצאות תיקו.
ראשית חייו

לוין נולד בעיר פרוקופייבסק במחוז קמרורוב בשנת 1986. לפני אמנויות לחימה התאמן בכדורסל. בגיל 10 הוא החל לעסוק באגרוף תאילנדי. הוא התאמן לצד ארטיום ואחיטוב.
קריירה

לוין זכה לראשונה באליפות רוסיה במואי טאי של IFMA ב-2003 בגיל שבע עשרה. לאחר מכן, הוא המשיך לזכות באליפות רוסיה ברציפות עד לשנת 2011.
בשנת 2003 הוא ניצח באליפות IFMA האירופית ובשנים 2007-2005 היה אלוף העולם בגרסת IFMA ו-WMF באגרוף תאילנדי במשקל 67 ק"ג. בהמשך הוא עבר למשקל אחר וזכה באליפות במשקל 75 ק"ג ו-81 ק"ג. האליפות האחרונה שהוא זכה הייתה בשנת 2015.
במקביל להופעות לחובבים לוין החל להופיע בתחרויות למקצוענים. בשנת 2013 הוא זכה במקום השני באליפות העולם של Glory. בשנת 2015 הוא זכה באליפות.
בקרב הגנה על התואר נגד סימון מרקוס לוין עזב את הקרב בסיבוב השלישי בעקבות החלטות לא הוגנות של השופטים.
לוין חזר להתחרות לזמן קצר בשנת 2018 וזכה בתואר לחובבים.
לוין מתגורר עם משפחתו בארצות הברית. הוא מבקר באופן קבוע ברוסיה עם הרצאות הדרכה באמנויות הלחימה.
בשנת 2022 לוין פרסם תגובתו לפלישת רוסיה לאוקראינה ובעקבות כך נשללו ממנו חלק מהעיטורים הרוסים שהוענקו לו בעבר.
הערות שוליים

↑  סיום קרב עם מרקוס
תל ברק

| --- | --- |

 היסטוריה
 תרבויות:  אכדים 
 תקופות:  התקופה הנאוליתית 
 מאורעות:  חפירה ארכאולוגית (1937–1938)  חפירה ארכאולוגית (1976–1993) 
 אתר ארכאולוגי
 אתר אינטרנט:  https://www.tellbrak.mcdonald.cam.ac.uk/ 
 מיקום
 מדינה:  סוריה 
 קואורדינטות:  36°40′00″N 41°03′30″E﻿ / ﻿36.6667°N 41.0583°E﻿ / 36.6667; 41.0583
  (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהתל ברק(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהתל ברק ממלכת נגר בשיאה, בין מארי ממזרח וממלכת אבלה במערב
 
תל בְּרַק (בערבית: تل براك, תעתיק: תל בּראכּ) הוא תל עתיק בסוריה. באתר זה ישבה עיר עתיקה בשם נַגַר (Nagar), ששמה שונה לאחר מכן לנוואר. האתר הארכאולוגי שוכן ליד נהר החבור העליון, 50 ק"מ צפונית מזרחית לעיר אל-חסכה במחוז אל-חסכה, ליד הכפר תל ברק שנתן לתל את שמו.
היסטוריה

היישוב במקום החל כיישוב קטן באלף השביעי לפנה"ס. שמו של היישוב המקורי אינו ידוע. במהלך האלף הרביעי לפנה"ס התפתח היישוב במקום לאחת הערים הגדולות באותה עת בצפון מסופוטמיה באזור הג'זירה. לעיר היו קשרים עם התרבויות ששכנו בדרום מסופוטמיה. בסוף תקופת אורוכ (4000–3100 לפנה"ס) גודלה של העיר הצטמצם. בשנת 2600 לפנה"ס לערך התרחבה העיר שנית ואז נודעה בשם נגר. העיר הייתה עיר בירה של ממלכה אזורית ששלטה בעמק נהר החבור.
חלקים גדולים מנגר נהרסו סביב 2300 לפנה"ס, אולי על ידי מארי, או על ידי סרגון מאכד שלאחריו נשלטה על ידי האימפריה האכדית. העיר נבנתה מחדש כדי שתשמש כמרכז מינהלי של המחוז. בתקופה זאת המינהל היה בידיהם של תושבים מקומיים. לאחריו הייתה לה תקופה עצמאית כעיר-מדינה חורית. העיר פרחה שוב במאה ה-19 לפנה"ס והיא הייתה תחת שלטונם של ממלכות אזוריות שונות כמו מארי. בעיר זאת ניצח מלך מארי יעדון־ליאְם את שמשי-אדד הראשון מלך אשור בתקופת המאבק ביניהם, לפני שיעדון־ליאְם נרצח, ושמשי-אדד כבש את מארי. לאחר מכן ירדה בחשיבותה ובמאה ה-18 לפנה"ס נשלטה על ידי כחת, עיר קרובה ששכנה מצפון-מזרח לנגר. תחת שלטון מיתני במאה ה-15 לפנה"ס, השם נגר נעלם, אבל העיר המשיכה להתקיים בשם נאוור. בתקופה זאת העיר הייתה עיר סחר חשובה של ממלכת מיתני. העיר נהרסה שוב על ידי אשור בשני גלי הרס בין 1300 ל-1275 לפנה"ס. ההרס הראשון נעשה על ידי אדד-ניררי הראשון והשני על ידי יורשו שלמנאסר הראשון. העיר לא חזרה יותר להוות מרכז חשוב כפי שהייתה בעבר. היא הפכה ליישוב קטן ונעלמה מעל דפי ההיסטוריה בתחילת תקופת בית עבאס.
העיר יושבה לאורך התקופות על ידי אנשים מתרבויות שונות, אנשים מתרבות חלף, שמיים וחורים. כבר בתקופות הקדומות הייתה העיר מרכז דתי. באתר נמצא "מקדש עין" שהאל הראשי שלו היה בלת-נגר (Belet-Nagar), שהיה נערץ בכל אזור החבור. העיר הייתה מרכז עלייה לרגל לעבודת אל זה. תרבות העיר הוגדרה בהתאם לתרבויות השונות שגרו בה לאורך התקופות. כשהעיר הייתה עצמאית היא נשלטה על ידי אספה מקומית או מלך מקומי. מיקומה של העיר בין אנטוליה, הלבנט ודרום מסופוטמיה, הפך אותה למרכז סחר.
האזכור הראשון המתייחס לנגר נמצא בארכיון מארי ולוחות שנמצאו בנאבאדה (תל ביידר), אתר בצפון סוריה בקרבת תל ברק, שנשלט בתקופת הממלכה האזורית על ידי נגר. רוב הרשומות המתייחסות לנגר נמצאו בארכיון אבלה.
האתר נחפר על ידי מקס מלוואן ב-1937. בין השנים 1976–2011 נחפר האתר על ידי משלחות שונות, ביניהן משלחת של אוניברסיטת לונדון, משלחת של בית הספר הבריטי לארכאולוגיה בעיראק ומשלחת של אוניברסיטת מישיגן. העבודה באתר פסקה בעקבות מלחמת האזרחים בסוריה.
חשיבות האתר

אתר זה נחשב לאתר חשוב באזור בשל המיקום האסטרטגי ליד נהר החבור שהוא היובל הגדול ביותר של הפרת והיותו ממוקם על הדרך הראשית המחברת בין ערי דרום עיראק ושאר היישובים בסוריה וצפונה יותר לעבר אנטוליה.
הארכאולוגים ראו חשיבות לחפור אותו כיוון שהוא אחד האתרים האדמיניסטרטיביים המרכזיים בתוך האימפריה האכדית. החוקר מלווין מצא באתר מבנה חשוב שכונה בשם ארמון "נרם-סין", שהיה הנכד של סרגון האכדי.
מטמון פריטי זהב וכסף שנמצאו בחפירות בשנים 1994–1996

בשנים 1994–1996 נערכו שלוש עונות של חפירה מטעם בית הספר הבריטי לחקר עיראק שהאחראי בה היה מאתיוס רוגר שהמטרה הראשית שלה הייתה לברר את הבעיה הדיאכרונית (תיארוך) בין החוקרים לגבי כמה עתיק באמת האתר, ולהשלים פערים מחפירות קודמות במיוחד האלף השלישי לפנה"ס המוקדם או מה שנקרא תקופת נִינְוֵה 5 שהייתה לא מובנת בתל ברק ובכל האזור.
אתר החפירה מחולק למספר שטחים וכל שטח מכיל תעלות חפירה, התעלות שנבחרו לחפור בהם הם אלה שמצאו בהם חרסים נינוויתים (המתוארכים ל-3000–2500 לפנה"ס) על פני השטח באזור HS3.באתר החפירה בשכבה 3–4 מצאו מבנה משני חדרים עם רצפה ובה מעין תעלת ניקוז העשויה לבנים, ומסדרון ושני קרים.
מתחת לרצפה של חדר מספר 1 מצאו בור סגור שיש בתוכו שני קנקנים קנקן קטן וקנקן גדול סגור ובתוכו נמצא כותניר שכולל כ־26 טבעות עשויות מכסף ו כחמישה מטילי כסף בגודל רגיל עם שני חתיכות כסף אחרות, המטמון כולל מסכה עשויה מזהב ומספר תכשיטים שונים כמו חרוזים, עגילים, וכן חרוזים מקרניאול. המטמון כלל גם צלמית קטנה של סוס שעשויה מכסף.
הקנקן שנמצא המטמון בתוכו מצאו בו שאריות של חומר ארגאני שככל הנראה שמש לעטוף את הפרטים שבו.
פריטי המטמון אופייניים לאומנות של דרום מסופוטמיה באלף השלישי לפני הספירה, המטמון נמצא באחד מחלקי האתר בשכבות המיוחסות לתקופה הפרה אכדית, ותוארך לשנת 2400 לפני הספירה. ניתוח מיקרומורפולוגי מראה שהשכבה בו נתגלה המטמון עברה נטישה בחלק הזה של האתר.
דעות חוקרים על המטמון ומשמעותו

הפריטים השונים במטמון מעידים על עושר גדול, החוקרים טוענים שהמטמון הזה כמו הרבה מטמונים אחרים בתקופה הטמנו מתחת לרצפות או קירות בתים כדי לשמור עליהם אם במקרה הבעלים יהיה חייב לעזוב את הבית שלו בגלל מלחמה למשל, ולפי התזוזה של הרצפה שנמצא המטמון מתחתה שקרתה בגלל ההסרה והחלפה של לבני הרצפה דבר שמציין שהמטמון הוא באמת הוטמן בכוונה שיחזרו אליהם והמטמונים שארכאולוגים מצאו הם אלה שבעליהם לא הצליחו לחזור ולקחת אותם.
לפי חוקרים רבים פריטי כסף אלה שימשו לאמצעי תשלום. מקור הכסף בתקופה ההיא מאנטוליה שהיא עשירה במכרות כסף והיא הייתה הספק הראשי ב אזור של מסופוטמיה והלבנט. מתכהת כסף שימשה כמטבע במסופוטמיה, עדוית על כך היו בהמצאות מכלולים כאלה בהרבה מהאתרים במרחב.
הערות שוליים

1 2  Luca Peyronel, From Weighing Wool to Weaving Tools., Oxbow Books, 2014-07-31, עמ' 124–138
↑  Mette Marie Hald, Mike Charles, Storage of crops during the fourth and third millennia b.c. at the settlement mound of Tell Brak, northeast Syria, Vegetation History and Archaeobotany 17, 2008-05-21, עמ' 35–41 doi: 10.1007/s00334-008-0154-x
1 2  Michael D. Danti, Excavations at Tell Brak, Volume 2: Nagar in the Third Millennium BC. David Oates, Joan Oates, and Helen McDonald., Bulletin of the American Schools of Oriental Research 331, 2003-08, עמ' 71–74 doi: 10.2307/1357762
1 2  Joan Oates, Archaeology in Mesopotamia: Digging Deeper at Tell Brak, British Academy, 2005-12-22
| --- | --- |
בקרת זהויות :  VIAF: 234623943   WorldCat (עם VIAF): 234623943
מרדכי צבי אורבך

| --- | --- |

הרב הינקו אורבך  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  29 בספטמבר 1872 מוראבקה, מוראביה האימפריה האוסטרו-הונגרית האימפריה האוסטרו-הונגרית
 פטירה:  1 באפריל 1960 (בגיל 87) פריז, צרפת צרפת
 השכלה:  אוניברסיטת אטווש לוראנד  בית המדרש לרבנים בבודפשט  ישיבת פרשבורג 
 מקום פעילות:  טוזלה, זמון, סרייבו, זאגרב
 תקופת הפעילות:  1906–1960 (כ־54 שנים) 
 השתייכות:  יהדות אורתודוקסית
 רבותיו:  מוזש פלדמן, שמחה בונם סופר, משה לייב בלוך 
 
הרב ד"ר מרדכי צבי אורבך, ידוע במחוזות פעילותו גם כהִינְקוֹ אוּרְבָּךְ (בסרבו-קרואטית: Hinko Urbah, בסרבית קירילית: Хинко Урбах;‏ 29 בספטמבר 1872, הכפר מוראבקה, מוראביה, האימפריה האוסטרו-הונגרית – 1 באפריל 1960, פריז, צרפת) היה הרב הראשי האשכנזי ליהודי סרייבו בתקופה שקדמה לשואה והרב הראשי ליהודי זאגרב לאחר מלחמת העולם השנייה.
קורות חייו

הינקו אורבך נולד בכפר מוראבקה אשר בחבל מוראביה לנתן ולנה. בגיל שבע התייתם מאימו ונאלץ להתפרנס למחייתו. הוא נשלח ללמוד בתלמוד תורה ובהמשך למד בישיבת פרשבורג אשר בברטיסלאבה, תחת שמחה בונם סופר. בהמשך, ועד 1898 לימד לימד בישיבת פרשבורג. אורבך עבר לבודפשט ורכש תואר בלימודי רבנות (MRb) בבית המדרש לרבנים בבודפשט, שם היה מוזש פלדמן רבו המובהק. לימים נישא אורבך לבתו של פלדמן, שרה. ב-1904 סיים תואר באוניברסיטת בודפשט והתמחה בפילולוגיה השוואתית של שפות שמיות. בבודפשט נישא לשרה לבית פלדמן.
בין 1906 ל-1909 כיהן כרב בטוזלה שבאזור בוסניה. ב-1909 עבר לעיירה זמון הסמוכה לבלגרד ומונה לרב הראשי של הקהילה אשר מנתה כ-700 נפשות. בפרוץ מלחמת העולם הראשונה גויס לצבא האוסטרו-הונגרי ושרת כרב צבאי. לאחר המלחמה וכינון ממלכת יוגוסלביה שב לזמון וכיהן כרבה הראשי עד 1927.
ב-1928 מונה לרב הראשי האשכנזי של יהודי סרייבו, וזאת לאחר פטירת קודמו שמואל וסל. במסגרת תפקידו נמנה עם מייסדי הסמינר התאולוגי היהודי בסרייבו, וניהל את המוסד אשר הכשיר מורים לעברית והחל את תהליך ההכשרה לקראת לימודי רבנות. הינקו אורבך כיהן במועצה העליונה של הרבנות הראשית ביוגוסלביה. במהלך מלחמת העולם השנייה נמלטו אורבך ומשפחתו לאיטליה. לאחר כניעת איטליה נמלטו הרב אורבך ורעייתו ללוזאן שבשווייץ.
בנו בנימין אורבך (1922–2012) נלקח לעבודות כפייה. הוא ניצל מגירוש למחנות ההשמדה בזכות פעולתה של משפחת קומליינוביץ (סרבו-קרואטית: Komljenovic) שהעניקה לו מחסה אף על פי שבן המשפחה בוריסלאב היה חבר באוסטאשה ובנימין היה בחזקת מבוקש על ידי השלטונות. לבסוף עלה בידי אימו של בנימין להמציא לו מסמכים מזויפים והוא נמלט בעזרתם למוסטאר שהייתה בשטח הכיבוש האיטלקי וכך ניצל. ב-1995, העניק ארגון יד ושם את עיטור חסיד אומות העולם למשפחת קומליינוביץ. לאחר המלחמה היגר בנימין אורבך לצרפת.
לאחר שחרור יוגוסלביה שבו הרב אורבך ורעייתו ליוגוסלביה וב-1946 מונה הינקו אורבך לרב הראשי ליהודי זאגרב.
אורבך היה היחיד מבין המועצה העליונה של הרבנות הראשית בממלכת יוגוסלביה אשר שרד את השואה וזכה להערכה רבה בקרב הקהילות היהודיות על גווניהן השונים. הוא היה פעיל בהקמת ארגון הקהילות היהודיות של יוגוסלביה ובחידוש פעולתו של בית הדין הרבני הגדול. מעמדו בקרב יהודי ארצות הברית הקל על קבלת סיוע חומרי וכספי שסייע לתקומתן של הקהילות השונות. הוא יזם את כנס רבני הקהילות של יוגוסלביה שנערך בבלגרד ב-26 במרץ 1947 ובו התקבלה רשמית עמדתו בדבר הצורך באופי יהודי-אורתודוקסי בניהול חיי הדת בקהילות השונות. בפועל, נשמר הסטאטוס קוו בקהילות השונות. בשלהי 1948, לאחר הקמת מדינת ישראל עלו הרב אורבך ורעייתו ארצה. הוא השתקע בירושלים אך ב-1953 היגר עם רעייתו לפריז, שם התגורר בנו ומשפחתו. ב-1960 הלך הרב הינקו אורבך לעולמו בפריז והוא בן 88 שנים.
הערות שוליים

↑  ראו הקדשה בכתב ידו.
1 2  בנימין אורבך, הינקו אורבך, באתר elmundosefarad, אוחזר ב-25 בספטמבר 2014 (בקרואטית).
↑  הקהילה היהודית בזמון, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 154.
↑  מבוא וכן יהדות סרייבו, בתוך: צבי לוקר (עורך), פנקס הקהילות - יוגוסלאוויה, עמ' 18, 208, 214.
1 2  חידוש חיי הדת ביוגוסלביה שלאחר מלחמת העולם השנייה, באתר wordpress.com, אוחזר ב-8 בספטמבר 2014 (בסרבית).
↑  Komljenovic Family, באתר יד ושם, אוחזר ב-28 בספטמבר 2014 (באנגלית).
↑  ראו מסמך בחתימתו.
↑  הינקו אורבך, בלקסיקון היהודי הקרואטי (בקרואטית).
| --- | --- |
בקרת זהויות :  NLI: 987007578653805171  VIAF: 4147481258249240156   WorldCat (עם VIAF): 4147481258249240156
אצטדיון דודג'ר

| --- | --- |


צילום פנורמי של האצטדיון
 כינוי:  עמק צ'אבס, גן העדן הכחול של ארצות הברית
 על שם:  לוס אנג'לס דודג'רס 
 מיקום:  ארצות הברית לוס אנג'לס, קליפורניה, ארצות הברית
 קואורדינטות:  34°4′25″N 118°14′24″W﻿ / ﻿34.07361°N 118.24000°W﻿ / 34.07361; -118.24000
 אבן יסוד:  17 בספטמבר 1958
 תקופת הפעילות:  10 באפריל 1962 – הווה (62 שנים)
 עלות הבנייה:  23 מיליון דולר
 בעלים:  LA דודג'רס
 מפעיל:  LA דודג'רס
 משטח:  דשא
 אדריכל:  פראגר-קאבאנאו-ווטרבורי
 קבוצות:  LA דודג'רס (בייסבול) (1962-היום) LA/קליפורניה איינג'לס (בייסבול) (1962-1965) משחקי הבייסבול באולימפיאדה של LA ב-1984
 מושבים:  56,000
 אתר האצטדיון
  מפת מיקום  מפה מפורטת   (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאצטדיון דודג'ר(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאצטדיון דודג'ר(למפת לוס אנג'לס רגילה) אצטדיון דודג'ר(למפת לוס אנג'לס מוגדלת) אצטדיון דודג'ר  he tabBackground:;tabBorder:#aaa;defaultTab:0;
 
אצטדיון דודג'ר (באנגלית: Dodger Stadium) הוא אצטדיון בייסבול בלוס אנג'לס בקליפורניה, שמשמש את קבוצת לוס אנג'לס דודג'רס מאז פתיחתו ב-1962. הדודג'ר סטדיום הוא אחד האצטדיונים המפורסמים ביותר בארצות הברית ובעולם כולו. הוא אירח קרבות אגרוף מפורסמים, משחקי פוטבול, הופעות ואירועים רבים אחרים. כמו כן הוא גם אירח את משחקי הבייסבול באולימפיאדה של לוס אנג'לס בשנת 1984.
אצטדיון זה הוא הגדול ביותר בליגת ה-MLB.
אר. קלי

| --- | --- |

אר. קלי, 2017
 לידה:  8 בינואר 1967 (בן 58) שיקגו, אילינוי, ארצות הברית
 שם לידה:  רוברט סילבסטר קלי
 שם במה:  R. Kelly 
 מוקד פעילות:  ארצות הברית 
 תקופת הפעילות:  1989–2019 (כ־30 שנה)
 עיסוק:  זמר-יוצר, מפיק מוזיקלי, מוזיקאי, ראפר, שחקן
 סוגה:  R&B • נשמה • גוספל • היפ הופ
 סוג קול:  טנור 
 שפה מועדפת:  אנגלית 
 כלי נגינה:  פסנתר, קלידים, גיטרה
 חברת תקליטים:  ג'ייב רקורדס, RCA
 בן או בת זוג:  אנדראה קלי (1996–2009) 
 מספר צאצאים:  3 
 פרסים והוקרה:  פרס גראמי להופעת רית'ם אנד בלוז קולית (1998)  פרס גראמי לשיר ה-R&B הטוב ביותר (1998)  פרס גראמי לשיר הטוב ביותר שנכתב למדיה ויזואלית (1998) 
 r-kelly.com
 פרופיל ב-IMDb
 
רוברט סילבסטר קלי (באנגלית: Robert Sylvester Kelly; נולד ב-8 בינואר 1967) הידוע בכינויו אר. קלי (R. Kelly) הוא זמר-יוצר ומפיק אמריקאי, זוכה שלושה פרסי גראמי. קלי כתב, הפיק ומיקסס שירים לאמנים רבים ביניהם ג'נט ג'קסון, ויטני יוסטון, טוני ברקסטון, סלין דיון, מייקל ג'קסון, בריטני ספירס ומרי ג'יי בלייג'. הוא הוציא 12 אלבומים ומכר מעל 50 מיליון עותקים ברחבי העולם, מתוכם כ-35 מיליון אלבומים בארצות הברית, ההופכים אותו לזמר ה-R&B המצליח ביותר בשנות התשעים. במרץ 2011, הוא דורג במקום הראשון ברשימת "25 אמני ה-R&B הטובים ב-25 השנים האחרונות" של מגזין בילבורד.
ב-22 בפברואר 2019 הואשם קלי ב-10 סעיפים שונים של תקיפה מינית אשר 9 מתוכם שייכים לקורבנות שגילם נע בין 13 ל-16. ב-27 בספטמבר 2021 הורשע קלי במשפטו הראשון ב-9 סעיפים של סחיטה באיומים, ניצול ילדים, סחר בבני אדם ושידול למין, וב-29 ביוני 2022 נגזרו עליו 30 שנות מאסר.
ביוגרפיה

קלי נולד ב-1967 באזור הסאות' סייד(אנ') של שיקגו. אמו, ג'ואן, הייתה מורה, וזהות אביו לא ידועה. קלי גדל להורה יחיד יחד עם חמישה אחים, כאשר חלקם היו אחים למחצה. כאשר קלי היה בן 5 אימו התחתנה עם אדם בשם לושיוס. כאשר הוא היה בן 8 החל לשיר במקהלה של הכנסייה המקומית. כאשר היה בן 13 נורה בכתפו. בילדותו חווה גם התעללות מינית מצד בת משפחה מבוגרת יותר ובהמשך חווה גם התעללות מינית מצד חבר של המשפחה.
בהמשך למד קלי באקדמיית קנווד, שם המורה למוזיקה לנה מקלין זיהתה את כישרונו ועודדה אותו לעסוק במוזיקה במקום כדורסל. בתיכון הוא זכה בתוכנית כישרונות כאשר ביצע את שירו של סטיבי וונדר "Ribbon in the Sky". בשל הקושי שחווה כתוצאה מדיסלקסיה הוא בחר לבסוף לנשור מהתיכון לאחר שנה אחת בלבד.
בשנים הבאות קלי נהג לבצע הופעות ברחובות שיקגו אשר סייעו לו לשפר את כישוריו המוזיקליים. אמו של קלי נפטרה מסרטן בשנת 1993.
ביוגרפיה > קריירה מוזיקלית

קלי החל להופיע בשנות השמונים המאוחרות. בשנת 1991 השתתף בתוכנית הכישרונות הטלוויזיונית "Big Break"(אנ') בה הוא הצליח לזכות בפרס הגדול שעמד על סך 100,000 דולרים. הוא זכה לראשונה לפרסום רב בתחילת שנות ה-90 כאשר היה סולן הלהקה Public Announcement (אנ'). אלבום הבכורה של הלהקה "Born into the 90's" אשר יצא ב-1992, זכה להצלחה והכיל את הלהיטים "Honey Love" ו-"Slow Dance (Hey Mr. DJ)". הפריצה הגדולה של קלי התרחשה כאשר החל את קריירת הסולו והוציא לשווקים בשנת 1993 את האלבום "12 Play"(אנ') אשר כלל את הלהיט "Bump N' Grind". ההצלחה של אלבום הסולו הפכה את קלי לאחד מהזמרים המובילים בז'אנר ה-R&B באותה התקופה.
לאורך שנות ה-90 ולאורך העשור הראשון של המאה ה-21 קלי הוציאה לשווקים מספר אלבומי סולו שזכו להצלחה מסחרית, בהם האלבום "R. Kelly" שיצא לשווקים ב-1998, האלבום "R." שיצא לשווקים ב-1998, והאלבום "TP-2.com" שיצא לשווקים בשנת 2000.
השפעתו של קלי התפשטה הרבה מעבר למוזיקה שלו, שכן הוא עבד במקביל גם כמפיק וכותב שירים עבור אמנים אחרים, כולל מייקל ג'קסון, עבורו כתב את השיר "You Are Not Alone", וכמו גם בריטני ספירס, וויטני יוסטון, מריה קארי, סלין דיון, ג'סטין ביבר, ג'נט ג'קסון, כריס בראון, אליה, אשר, טוני ברקסטון, ומרי ג'יי בלייג'. קלי קיבל מועמדות לפרס גראמי על תרומתו לסינגל של ג'קסון משנת 1995, "You Are Not Alone", והשיר זכה גם בשיא גינס כשיר הראשון בתולדות מצעד הבילבורד הוט 100 שהצליח להגיע למיקום הגבוה ביותר במצעד מיד עם יציאתו לשווקים. שיתוף הפעולה של קלי ב-1998 עם דיון, "I'm Your Angel" עשה זאת פעם נוספת.
הלהיט של קלי "I Believe I Can Fly", אשר יצא לשווקים ב-1996 ונכלל בפסקול של הסרט "ספייס ג'אם", היה לאחד מהשירים המפורסמים ביותר של קלי, וזיכה אותו בשלושה פרסי גראמי.
במהלך הקריירה שלו קלי מכר מעל ל-75 מיליון אלבומים וסינגלים ברחבי העולם, והפך לאחד מאמני המוזיקה המצליחים ביותר בכל הזמנים מבחינה מסחרית, לאמן ה-R&B הגברי המצליח ביותר מבחינה מסחרית בשנות התשעים והוא זכה בשלושה פרסי גראמי על שירו "I Believe I Can Fly". בשנת 2011 מגזין בילבורד בחר בקלי כאמן ה-R&B המצליח ביותר מבחינה מסחרית ב-25 השנים האחרונות.
ביוגרפיה > האשמתו והרשעתו

למרות הצלחתו המוזיקלית, לאורך השנים התנהלו נגד אר. מספר משפטים בשל האשמות על התנהגות מינית בלתי הולמת. בשנת 1994 נישא קלי באופן בלתי חוקי לזמרת אלייה, כאשר היא הייתה בת 15 בלבד, עמה הוא עבד מאז היותה בת 12. על מנת להתחתן עימה קלי זייף מסמכים שהראו שהיא בת 18. הנישואים הללו, אשר נמשכו כחודשיים בלבד, התקיימו בשל החשש של קלי כי הזמרת נכנסה ממנו להריון, ובוטלו לאחר לחצים כבדים מצד הוריה[דרוש מקור]. זו הייתה התקרית הראשונה בשורה ארוכה של האשמות על כך שלקלי היו יחסים מיניים עם נערות קטינות.
במהלך 2002 נחקר אר. קלי בחשד שקיים יחסי מין עם קטינה בת 14 לאחר שנשלחה בעילום שם קלטת וידאו באורך 27 דקות לעיתון שיקגו סאן-טיימס בה הוא נראה לכאורה מקיים יחסי מין ומשתין על הנערה. עותקים של קלטת הווידאו התפרסמו בהמשך ברשתות שיתוף הקבצים. בעקבות כך ביוני 2002 הוגש כתב אישום נגד קלי בדבר צילום "פורנוגרפיית ילדים". באותו חודש נערך חיפוש בביתו שבפלורידה, ובמהלכו מצאו השוטרים כמות יוצאת דופן של פורנו למבוגרים, ובמצלמה דיגיטלית שברשותו של קלי נמצאו 12 תמונות שצילם של קטינה עירומה, כאשר ב-3 מהתמונות הוא מקיים עימה יחסי מין. קלי נעצר בשל כך בינואר 2003, אך לבסוף, במהלך מרץ 2004, נאלצו הרשויות לבטל האשמות אלו בשל היעדר עילה סבירה לצווי חיפוש בביתו. לבסוף, בשנת 2008 חבר המושבעים זיכה את קלי באופן מוחלט מכל הסעיפים של פורנוגרפיית ילדים בגינם עמד למשפט.
הסדרה הדוקומנטרית משנת 2019 "Surviving R. Kelly" משכה תשומת לב מחודשת להאשמות נגד קלי. הסדרה כללה ראיונות עם נשים רבות שהאשימו את קלי בהתעללות מינית, מניפולציות וניצול. לאחר שהסדרה הדוקומנטרית פורסמה קלי נאלץ להתמודד עם אישומים פליליים נוספים, כולל סחר במין וסחיטה.
בשנת 2021, לאחר משפט מתוקשר בניו יורק, הורשע במספר אישומים, כולל סחיטה וסחר במין. במשפט הוצגו עדויות של מספר נשים שהאשימו את קלי שהתעלל בהן מינית ואנס אותן כאשר הן היו קטינות. קלי נידון בעקבות כך ל-30 שנות מאסר, אותם הוא החל לרצות משנת 2024 במתחם הכליאה הפדרלי "בוטנר" אשר בקרוליינה הצפונית.